OpenLLM-France/wikimedia huggingface dataset:
# MSN Messenger

MSN Messenger Windows eta Mac OS sistema eragileetan bat-bateko mezularitzan aritzeko aplikazio ezaguna da. Izen honekin talde bat osatzen dute hurrengo hiru aplikazioek:
* MSN Messenger: Bat-bateko mezularitzarako bezero bat da, eta izen honekin Microsoften mezularitza aplikazio guztiei egiten zaie erreferentzia.
* Windows Messenger: Windows XPrekin batera instalatzen den bezeroa da, eta zenbait aukera eskaintzen ez dituen bertsio murriztua da.
* MSN Web Messenger: MSN Messengeren web bertsioa da, web nabigatzaile baten bitartez erabili daitekeena.
* Windows Live Messenger: MSN Messengerren hurrengo belaunaldia da, hainbat berrikuntz baitakarte.
Aplikazioa erabili ahal izateko Microsoft Passport kontu bat izatea beharrezkoa da eta erabiltzen duen protokoloa itxia da. Dena dela, alderantzizko ingeniaritza eginez protokoloaren funtzionamendua ezagutu ahal izan da, eta horri esker Linux bezalako sistema eragileetan sare honetara konektatzea ahalbidetzen duten aMSN, Gaim eta Kopete aplikazioak existitzen dira, besteak beste.

## Barne loturak

* Windows Live Messenger

## Kanpo estekak

* (Gaztelaniaz) MSN Messenger
* (Gaztelaniaz) Windows Messenger
* (Gaztelaniaz) Web Messenger
# Lepo-eskuila

Lepo-eskuila ile-apaintzaileak bezeroari ilea moztu ondoren lepoan geratu zaizkion ile-apurrak kentzeko erabiltzen duen eskuila da.

## Kanpo estekak

* Datuak: Q5762398
# Lepoan hartu ta segi aurrera

Lepoan hartu eta segi aurrera (berezko izenburua, Lepoan hartu ta segi aurrera) euskal abesti abertzale bat da. Bere hitzak Telesforo Monzon bergararrak idatzi zituen; doinua, berriz, Pantxoa eta Peiok moldatu zuten.

## Abestiaren hitzak

Zatirik ospetsuenetariko bat besterik ez dugu aipatuko, Monzonek sorturiko hitzak oraindik egile-eskubideen pean daudelako; izan ere, Frantzian sortu zituen hitz horiek, eta, Frantziako legerian, egile-eskubideak egilea hiltzen denetik 70 urteko indarraldia du, eta Monzón 1981ean hil zen.
| « | Trailara, trailara la-la-ra la-la-la-ra Lepoan hartu ta segi aurrera! Lepoan hartu ta segi aurrera! Gazte bat lurrean aurkitu dugu lore gorriz beterik kolkoa... burdinen artetik ihesi dator euskal gazteriaren oihua! Mutilak, eskuak elkar gurutza! ekin ta bultza denok batera! Bidean anaia erortzen bazaik, lepoan hartu ta segi aurrera! | » |
| Telesforo Monzón ||

## Erreferentziak

* ↑ Wikipediagileak: «Législation française sur le droit d'auteur», Wikipedia, l´encyclopédie libre. 2010-10-21ean eskuratua.

## Kanpo estekak

* Pantxoa eta Peioren "Lepoan hartu ta segi aurrera" abestiaren bertsioa entzungai
* R.I.P. taldearen bertsioa
* "Lepoan hartu ta segi aurrera" abestiaren hitzak irakurgai
* Datuak: Q12262209
# Lepoeder

Lepoeder Nafarroa Garaiko mendatea da, Luzaide eta Orbaizeta lotzen dituena. 1.429 metroko altueran dago, Nafarroa Behereko mugatik gertu.
Donejakue bidean eta Ab Asturica Burdigalam erromatar ibilbidean kokaturik, bertara ailegatzeko Ibañetara doan RD 428tik hasten den pista bat edo N-135 errepidea hartu behar dugu.
Orreagako guduaren balizko kokapen bat da.
| Donibanetik | | Donejakue bidea Nafar bidea | Donejakuera |
| Honto (15,5 km) | Lepoeder | Lepoeder | Ibañeta (3,6 km) |

## Ikus, gainera

* Euskal Herriko mendateak

## Erreferentziak

* ↑ Louis Buffières eta Jean-Michel Desbordes. (2006). De la voie romaine au chemin de Saint-Jacques : Le franchissement du port de Cize. Eusko Ikaskuntza ISBN 2-910023-80-X..

## Kanpo estekak

* Datuak: Q2982068
# Lepo (geografia)

    Artikulu hau termino geografikoari buruzkoa da; beste esanahietarako, ikus «Lepo (argipena)».
Lepoa edo mendi-lepoa bi mendi-tontorren edo goraguneren artean kokatutako sakonune zabala da, sarritan isurialde batetik bestera pasatzeko erabili ohi dena.. Komunikabide bat mendikate bat igarotzeko lepo batetik pasatzen denean, mendate diogu. Topografian, zela-puntu bat da.

## Erreferentziak

* ↑ Euskalterm: [Geomatika eta Topografia Hiztegia] [2018]
* ↑ Euskalterm: [Mendizaletasuna Hiztegia] [2015]

## Kanpo estekak

* Datuak: Q10862618
* Multimedia: Mountain saddles / Q10862618
# Lepo luzeko Ama Birjinia

Lepo luzeko Ama Birjinia (italieraz: Madonna dal collo lungo), Parmigianinok 1534-1540 bitarte eginiko olio-pintura manierista da. Obra Francesco Tagliaferriren hileta-kaperarako zen, baina Parmigianino hil zela, 1540an, bukatu gabe zegoen oraindik. Ferdinando de' Medici Toskanako printze handiak 1698an erosi zuen, eta Uffizi galerian 1948tik aurrera egon da.
Pinturak Ama Birjinia irudikatzen du, idulki batean eserita eta luxuzko jantzietan, Jesus ume handi bat daukala altzoan. Haren eskuinean, sei aingeruk gurtzen dute umea. Obraren eskuinaldeko behealdean, San Jeronimoren figura azaltzen da, pinturaren eskatzaileak errekeritu bezala.

## Kanpo estekak

* Datuak: Q867403
* Multimedia: Madonna with the Long Neck by Parmigianino / Q867403
# Lepo prokontsularra

Lepo prokontsularra, lepoak barailarekin bat egiten duen mugaren handitze bat da. Adenitis (gongoilen hantura) azpimaxilarraren ondorio da, panikulitisarekin (baraileko larruazpiko ehunaren hantura), infekziosoa, orokorrean, difteria eta tuberkulosian deskribatua, edozein bakteriok eragin dezakeen arren. Eznormaltasun oso mingarria da, eta, eguneroko hitzetan, kokospe hantutu eta edematsu bat ematen du.
Honela, Vitelio prokontsul eta enperadore erromatarraren soingaineko lepo handiegiagatik deitzen da.

## Kanpo estekak

* Datuak: Q8352390
# Lepo barometriko

    Artikulu hau termino meteorologikoari buruzkoa da; beste esanahietarako, ikus «Lepo (argipena)».
Lepo barometrikoa presio ia-uniformeko eskualdea da, azal isobarikoak zela-forman dituena, eta gurutze baten gisara kokatutako bi depresio eta bi antizikloiren artean txandaka agertzen dena.. Eremu honetan haizeak nahiko lasaiak dira eta norabide aldakorrekoak. Denbora ere aldakorra da. Leku hori egokia da neguan lainoak eta udan ekaitzak izateko, aireztapen faltak sortutako airearen hezetasun pilaketagatik.

## Erreferentziak

* ↑ Euskalterm: [Hiztegi Terminologikoa] [2017]

## Kanpo estekak

* Datuak: Q2556428
# Lepkhenelmita-Zn

Lepkhenelmita-Zn mineral bat da eta kuzmenkoita taldearen kidea da.

## Ezaugarriak

Lepkhenelmita-Zn elementu kimiko mineralaren formula kimikoa hau da: ${\ce {(Ba,K)2Zn(Ti,Nb)4(Si4O12)2(O,OH)4 * 7H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Lepkhenelmita-Zn: Mineral information, data and localities.» www.mindat.org (Noiz kontsultatua: 12-05-2019).
# Lepo

    Artikulu hau buru azpiko zatiari buruzkoa da; beste esanahietarako, ikus «Lepo (argipena)».
Lepoa burua soinarekin lotzen duen ornodun askoren gorputzaren zatia da. Lepoak buruaren pisuari eusten dio, eta informazio sentsoriala eta motorea garunetik gorputzera eramaten duten nerbioak babesten ditu. Gainera, lepoa oso malgua da eta buruari bira eman eta norabide guztietan tolesten uzten dio. Giza lepoaren egiturak lau konpartimentutan biltzen dira anatomikoki: ornoetakoa, erraietakoa eta bi baskular. Konpartimentu horien barruan, lepoan daude orno zerbikalak eta bizkarrezur-muinaren alde zerbikala, arnas eta digestio traktuen goiko aldeak, guruin endokrinoak, nerbioak, arteriak eta zainak. Lepoko muskuluak konpartimentuetatik bereizita deskribatzen dira. Lepoko triangeluak mugatzen dituzte.
Anatomian, latineko cervix edo collum izenez ere deitzen zaio lepoari, baina bakarrik erabiltzen denean, testuinguruan, cervix hitzak umetoki-lepoari egiten dio erreferentzia maizago. Hala, adjektibo zerbikala lepoari (orno zerbikaletan edo gongoil linfatiko zerbikaletan) nahiz umetoki-lepoari (kaputxoi zerbikalean edo umetoki-lepoko minbizian) buruzkoa izan daiteke.

## Barneko organoak

* Bizkarrezur-muina.
* Faringea.
* Karotida arteriak.
* Karotida zainak.
* Laringea.
* Tiroidea.

## Lotutako gaixotasunak

ORL-ko espezialistak bereziki arduratzen dira hauetaz:
* Goloa.
* Faringitis.
* Gorreria.
* Hazikurriak.
* Laringitis.
* ORL-ko tumoreak.
* Otitis.

## Erreferentziak

* ↑ Whitmore, I.. (1999-04-15). «Terminologia anatomica: new terminology for the new anatomist» The Anatomical Record 257 (2): 50–53. doi:10.1002/(SICI)1097-0185(19990415)257:2<50::AID-AR4>3.0.CO;2-W. ISSN 0003-276X. PMID 10321431. (Noiz kontsultatua: 2023-05-09).

## Ikus, gainera

* Garondo
* Zintzur-sagar

## Kanpo estekak

* Datuak: Q9633
* Multimedia: Necks / Q9633
# Lepo (argipena)

Lepo hitzak honakoa adierazten du:
* Lepoa, burua enborrari lotzen zaion gorputzaren zatia
** Gauzaki baten zatirik estu eta meheena
* Sorbalda (batez ere bizkaieraz)
* Bizkarra (bizkaieraz)
* Lepoa, bi mendi-tontorren artean kokatutako sakonune zabala;
* Lepo barometrikoa, presio ia-uniformeko eskualdea.
# Loti Ederra deabruaren gazteluan

Loti Ederra deabruaren gazteluan (japonieraz: 魔神城のねむり姫, Majinjō no Nemuri Hime) Dragoi Bola anime eta mangan oinarrituriko bigarren filma da, 1987ko Uztailaren 18an estreinatu zen. Filma, aurreko Dragoiaren kondaira-ren jarraipena da eta euskaratua izan da. Gazteleraz La Bella Durmiente en el Castillo del Mal izenburua hartu zuen. Seriaren istorio alternatiboa da, Dortoka maisuaren entrenamendua baino lehenago kokatutakoa.

## Sinopsia

Oharra: Atal honek istorio osoa edo amaiera argitzen du.
Son Goku eta Krilin Dortoka maisuari haiek entrenatzea eskatze diote, eta azken honek dio, deabruaren gazteluaren loti ederra ekarri behar diotela. Handik gutxira Goku eta Krilin badoaz, orduan Yamcha eta besteak haien bila datoztenean Dortoka maisuak jolas-parke batetara joan direla dio, ondoren haien bila doaz.
Goku eta Krilin Deabruaren eskura (jatorrizko japonieraz 悪魔の手 Akuma no te) heltzen dira eta deabruan aurka burrukan hasten dira, bitartean Yamcha eta besteak erasotuak dira eta Bulma bahitua da. Bulma itzartzean loti ederraren gelara eramaten dute, bere odola lotiaren itzatzea ospatzeko erabiliko baita. Bitartean Goku eta Krilin-ek Gastel garaitzen dute eta gaztelura ailegatzen dira, momentu horretan konturatzeko Loti ederra harribitxi bat dela, berau lortzear zeudela, Lunch lapurtu egiten du. Ihesean zegoen bitartean doministiku egin eta harribitxia jauzten zaio, Goku atzematea lortzen du baina Lucifer Krilin harrapatu eta harribitxia berehala ematea agintzen dio bere laguna hilik ikusi nahi ez baldin badu.
Ondoren, gure 3 lagunak, Goku, Krilin eta Bulma, lotuta daudelarik, Lucifer harribitxia ilbetearen indarrarekin kargatu eta Eguzkia kanoiaren bidez suntsitzea saiatzen da, baina ilbete hori Goku-rengan eragiten du Ozaru bihurtuz, hots, gorila erraldoi bat. Goku gaztelu osoa txikitzen du baina guztiz deskontrolatua dago, orduan Puar itsatsa mozten dio eta Goku, bere lehengo egoerara itzulita, kanoiari Kame Hame Ha bat jaurtitzen dio bere norantza guztiz aldatuz eta Lucifer hilez.

## Pertsonaiak

| Son Goku Bulma Oolong | Yamcha Puar Dortoka maisua | Dortoka Zaharra Krilin Lunch |

### Filmaren pertsonai esklusiboak

* Lucifer (jatorrizko japonieraz ルシフェル Rushiferu) Eguzkia kanoi baten bidez suntsitzeko asmoa duen gazteluko deabruen buruzagia da.
* Maiordomoa (jatorrizko japonieraz 執事 Shitsuji) gazteluko etxezaina edo maiordomoa da.
* Gastel (jatorrizko japonieraz ガステル Gasuteru) Goku eta Krilin-en aurka borrokatzen den deabrua da, gorri kolorekoa eta gerriko batekin borrokatzen duena.

## Musika

Irekitze abestia (opening)
* "Makafushigi Adventure!" (jatorrizko japonieraz 魔訶不思議アドベンチャー! Makafushigi Adobenchā!) Hiroki Takahashik konposaturikoa
Izte abestia (ending)
* "Romantic Ageru Yo" (jatorrizko japonieraz でてこいとびきりZENKAIパワー! Romantikku Ageru Yo) Hiroki Takahashik konposaturikoa

## Kanpo estekak

* Datuak: Q2556509
# Lothiriel

Lothiriel Tolkienen legendariumeko pertsonaia bat da. Dol Amrotheko printzesa bat zen, Eomer Rohango erregearen emaztea. Dol Amrotheko Imrahil printzearen alaba zen, baina bere ama nor zen ez da ezagutzen. Lothiriel Eguzkiaren Hirugarren Aroko 2999. urtean jaio zen, eta hiru neba nagusi izan zituen: Elphir, Erchirion eta Amrothos
Eomerrekin ezkondu zen Eguzkiaren Hirugarren Aroko 3020an, eta, elkarrekin, seme bat izan zuten, Elfwine, Rohango hemeretzigarren errege bihurtu zena bere aita Eguzkiaren Laugarren Aroko 63an hil ondoren. Lothiriel bera hil zen urtea ez da ezagutzen.
# Loti ederra (balleta)

Loti ederra (errusieraz: Спящая красавица, translit.: Spiastxaja krasavitsa) hitzaurrean eta hiru ekitalditan egituratutako maitagarri ipuin-balleta da, 1888an Ivan Vsevolozhski Antzoki Inperialen zuzendariak enkargatu eta 1890ean estreinatu zena. Musika Piotr Ilitx Txaikovskik konposatu zuen, 1889an partitura osatu zuena. Bere op. 66 da eta bere balletetako bigarrena da. Jatorrizko ekoizpenean, Marius Petipak sortu zuen koreografia, eta Ivan Vsevolozhskik sortu zuen eszenografia. Libretoa Ivan Vsevolozhskik eta Petipak berak idatzi zuten, Charles Perrault idazle frantsesak 1697an idatzitako Loti ederra ipuinean eta Grimm anaiek 1812an idatzitako idazleetan oinarrituta. Hirugarren ekitaldian, garai hartako autore frantsesen beste ipuinetako pertsonaiak agertzen dira, hala nola katu botaduna, Mari Errauskin, Txano Gorritxo eta Otsoa, katu zuria, txori urdin eta Florina printzesa, Ederra eta piztia, besteak beste.
Errepertorio klasikoko ballet ospetsuenetako bat bihurtu da obra. Lehen emanaldia 1890eko urtarrilaren 15ean izan zen, San Petersburgoko Mariinski antzokian. Carlotta Brianzak printzesa irudikatu zuen eta Pavel Gerdtek printzea, Marius Petipa lilen maitagarri eta Enrico Cecchetti Carabosse aztia.

## Erreferentziak

* ↑ Euskaltzaindia. (PDF) 195. arauaː Artelanen izenak. Musika. (Noiz kontsultatua: 2024-07-31).
* ↑ Lawrence & Elizabeth Hanson, Tchaikovsky page 269 Cassell London 1965.

## Kanpo estekak

* Datuak: Q838051
* Multimedia: The Sleeping Beauty / Q838051
# Lotidae

Lotidae arrain gadiformeen familia zabala da, Ozeano Artikoa, Ozeano Atlantikoan eta Ozeano Barean bizi dena. Espezie guztiak itsasokoak dira, Europa eta Ipar Amerikako ibaia eta aintziratan bizi den Lota lota izan ezik.

## Genero eta espezieak

ITISek aipatzen ez baduen ere, FishBaseren arabera, familiak 22 espezie inguru ditu, 6 generotan banaturik.
* Brosme generoa (Oken, 1817)
** Brosme brosme (Ascanius, 1772)
* Ciliata generoa (Couch, 1832)
** Ciliata mustela (Linnaeus, 1758)
** Ciliata septentrionalis (Collett, 1875)
** Ciliata tchangi (Li, 1994)
* Enchelyopus generoa (Bloch eta Schneider, 1801)
** Enchelyopus cimbrius (Linnaeus, 1766)
* Gaidropsarus generoa (Rafinesque, 1810)
** Gaidropsarus argentatus (Reinhardt, 1837)
** Gaidropsarus biscayensis (Collett, 1890)
** Gaidropsarus capensis (Kaup, 1858)
** Gaidropsarus ensis (Reinhardt, 1837)
** Gaidropsarus granti (Regan, 1903)
** Gaidropsarus guttatus (Collett, 1890)
** Gaidropsarus insularum (Sivertsen, 1945)
** Gaidropsarus macrophthalmus (Günther, 1867)
** Gaidropsarus mediterraneus (Linnaeus, 1758)
** Gaidropsarus novaezealandiae (Hector, 1874)
** Gaidropsarus pacificus (Temminck eta Schlegel, 1846)
** Gaidropsarus pakhorukovi (Shcherbachev, 1995)
** Gaidropsarus parini (Svetovidov, 1986)
** Gaidropsarus vulgaris (Cloquet, 1824)
* Lota generoa (Oken, 1817)
** Lota lota (Linnaeus, 1758)
* Molva generoa (Lesueur, 1819)
** Molva dypterygia (Pennant, 1784)
** Molva macrophthalma (Rafinesque, 1810)
** Molva molva (Linnaeus, 1758)

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..

## Kanpo estekak

* Datuak: Q283148
* Multimedia: Lotidae / Q283148
* Espezieak: Lotinae
# Lothbeg

Lothbeg, Eskoziako gaeleraz: Loth Beag, Eskoziako Highland eskualdeko ipar-ekialdeko kostaldeko herri bat da, Sutherland barrutian.

## Kanpo estekak

* Datuak: Q10976239
# Lothey

Lothey (bretainieraz Lotei) Bretainiako Finistère departamenduko udalerria da.

## Kanpo estekak

* Datuak: Q474677
* Multimedia: Lothey / Q474677
# Machalí

Machalí Txileko erdialdeko komuna eta hiri bat da. O'Higgins eskualdeko Cachapoal probintzian dago. 2002ko erroldan, 28.628 biztanle zituen.

## Kanpo estekak

* (Gaztelaniaz) Machalíko udalaren webgunea.
* Datuak: Q16915
* Multimedia: Machalí / Q16915
# Machecoul kantonamendua

Machecoul kantonamendua Frantziako kantonamendu bat da. Loira Atlantikoa departamenduan dago, Loirerria eskualdean. Guztira 15 udalerri ditu eta Machecoul-Saint-Même da bere hiriburua.

## Kanpo estekak

* Datuak: Q477947
# Machatschkiita

Machatschkiita fosfato motako minerala da.

## Ezaugarriak

Machatschkiita fosfato mineralaren formula kimikoa hau da: ${\ce {(Ca,Na)6(AsO4)(HAsO4)3(PO4,SO4) * 15H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Machatschkiite: Mineral information, data and localities.» www.mindat.org (Noiz kontsultatua: 12-05-2019).
# Macharaviaya

Macharaviaya Málagako udalerria da, Axarquía - Costa del Sol eskualdean dagoena.
2008ko urtarrilaren 1eko erroldaren arabera 492 biztanle zituen.

## Ikus, gainera

* Málagako udalerrien zerrenda

## Kanpo estekak

* Datuak: Q1630462
* Multimedia: Macharaviaya / Q1630462
# Machelen

Txantiloi:Hiri orokor infotaula1830, 1831
Machelen (nederlanderazko ahoskera: ˈmɑxələ(n)) Belgikako iparraldeko udalerri bat da, Flandriako Brabante probintziakoa. Udalerriaren barruan herri hauek daude: Diegem eta Machelen bera. 2013ko urtarrilaren 1ean 13.738 biztanle zituen.
Bruselako Aireportuaren zati bat Diegemen dago, Machelen

## Ekonomia

Brussels Airlinesek bete bulego nagusiak Bruselako Aireportuko eta Diegemeko lurretan ditu Brussels Airlines 2006an sortu zen SN Brussels eta Virgin Express konpainien elkarketaren ondorioz.

## Erreferentziak

* ↑ "Sabena reborn: SN Brussels-Virgin Express merger 'set to take former Belgian flag carrier brand'." Flight Global.

## Kanpo estekak

* (Nederlanderaz) Webgune ofiziala
* Datuak: Q752115
* Multimedia: Machelen / Q752115
# Long Crendon

Long Crendon, Ingalaterrako erdialdean dagoen udalerri bat da, Buckinghamshire konderrian.
2011n 2.451 biztanle zituen.
* Datuak: Q2891392
* Multimedia: Long Crendon / Q2891392
# Long Grove (Illinois)

Long Grove Illinoiseko herri bat da. Lake konderrian kokatua dago. 2010ean 8.043 biztanle zituen, 32,31 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q2339121
* Multimedia: Long Grove, Illinois / Q2339121
# Long Eaton

Long Eaton, Ingalaterrako erdialdean dagoen udalerri bat da, Derbyshire konderrian.
2011n 37.760 biztanle zituen.
* Datuak: Q1626288
* Multimedia: Long Eaton / Q1626288
# Long Compton

Long Compton, Ingalaterrako erdialdean dagoen udalerri bat da, Warwickshire konderrian.
2011n 764 biztanle zituen.
* Datuak: Q6672459
* Multimedia: Long Compton / Q6672459
# Long Creek (Oregon)

Long Creek Oregongo hiri bat da. Grant konderrian kokatua dago. 2010ean 197 biztanle zituen, 2,65 kilometro koadrotan banatuta.

## Ikus, gainera

* Grant konderria

## Kanpo estekak

* Datuak: Q2217462
* Multimedia: Long Creek, Oregon / Q2217462
# Long Creek udalerria, Decatur konderria (Iowa)

Long Creek udalerria Ameriketako Estatu Batuetako Iowa estatuko udalerri bat da, Decatur konderrian. Azken zentsuaren arabera 327 biztanle zituen, 35.7 milia karratu (92 km$^2$) eremuan.

## Ekonomia

2020ko zentsuaren arabera, Long Creek udalerriak 78 etxebizitza zeuden. Per capita diru-sarrerak 32.533 estatubatuar dolar ziren.

## Kanpo estekak

* Datuak: Q1892880
# Long Daoyi

Long Daoyi (2003ko martxoaren 6a) tranpolin jauzilari txinatarra da. Bi domina irabazi zituen 2023ko Munduko Txapelketan, urrea 3 m sinkronizatuan eta brontzea 3 m tranpolinean. 2024ko Udako Olinpiar Jokoetan urrezko domina irabazi zuen Wang Zongyuanekin 3m sinkronizatuan.

## Nazioarteko lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | 3 m sinkronizatua |
| Munduko txapelketak ||||
| Urtea | Lekua | Domina | Proba |
| 2023 | Fukuoka | 01 ! | 3 m sinkronizatua |
| 2023 | Fukuoka | 03 ! | 3 m tranpolina |
| 2024 | Doha | 01 ! | 3 m sinkronizatua |

## Erreferentziak

* ↑ (Ingelesez) «Daoyi LONG | Profile | World Aquatics Official» World Aquatics.
* ↑ (Ingelesez) «Finally, some drama at Olympic diving. China barely holds off Mexico for fourth straight gold medal» AP News 2024-08-02.
* ↑ «World Aquatics Championships: China extend win streak in men's synchro diving - China.org.cn» www.china.org.cn.

## Kanpo estekak

* Datuak: Q120670474
# Long Grove (Iowa)

Long Grove Iowako hiri bat da. Scott konderrian kokatua dago. 2010ean 808 biztanle zituen, 2,64 kilometro koadrotan banatuta.

## Ikus, gainera

* Scott konderria

## Kanpo estekak

* Datuak: Q974123
* Multimedia: Long Grove, Iowa / Q974123
# Long Creek (Illinois)

Long Creek Illinoiseko herri bat da. Macon konderrian kokatua dago. 2010ean 1.328 biztanle zituen, 7,32 kilometro koadrotan banatuta.

## Ikus, gainera

* Macon konderria

## Kanpo estekak

* Datuak: Q2672386
# Long Creek udalerria, Macon konderria (Illinois)

Long Creek udalerria Ameriketako Estatu Batuetako Illinois estatuko udalerri bat da, Macon konderrian. Azken zentsuaren arabera 10.552 biztanle zituen, 39.01 milia karratu (101.0 km$^2$) eremuan.

## Ekonomia

2020ko zentsuaren arabera, Long Creek udalerrian 4471 etxebizitza zeuden. Per capita diru-sarrerak 44.737 estatubatuar dolar ziren.

## Kanpo estekak

* Datuak: Q5788775
# Mahora

Mahora Albaceteko udalerria da, La Manchuela eskualdean dagoena.
2009ko urtarrilaren 1eko erroldaren arabera 1.422 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalerriari buruzko informazioa.
* Datuak: Q54878
* Multimedia: Mahora / Q54878
# Mahou-San Miguel

Mahou-San Miguel Espainiako garagardogilerik garrantzitsuena eta handiena da, egoitza nagusia Madrilen eta bigarren egoitza Málagan duena. Konpainiak hiru garagardo marka nagusi banatzen ditu: Mahou, San Miguel eta Alhambra. Espainiako garagardo ekoizlerik handiena da, eta Espainiako garagardo esportatuaren merkatuaren %70 du. 2017an Mahou-San Miguel 50 herrialdetan dago eta 3.200 langile baino gehiago zituen. 2011n bere negozioa dibertsifikatu zuen Solán de Cabras ur mineraleko enpresa erosiz.

## Erreferentziak

* ↑ (Gaztelaniaz) Allende, Miguel. (2006-11-03). «La compra de Cervezas Alhambra permitirá a Mahou luchar por liderar el mercado nacional» Ideal.

## Kanpo estekak

* Datuak: Q862750
* Multimedia: Mahou-San Miguel / Q862750
# Mahopac (New York)

Mahopac Ameriketako Estatu Batuetako erroldak esleitutako leku bat da. Putnam konderrian kokatuta dago, New York estatuan. 8.932 biztanle ditu, 16,707738 kilometro koadroko azaleran banatuta.

## Ikus, gainera

* Putnam konderria

## Kanpo estekak

* Datuak: Q3460520
* Multimedia: Mahopac, New York / Q3460520
# Mahou dorrea

Mahou Dorrea Madril, Espainian aurkitzen den etxe orratza da. Madrilgo 17. eraikin garaiena da, 85 metro eta 29 solairu dituelarik. AZCA konplexuan dago eta 1987tik 1990ra eraiki zen. Bere fatxada, urdin eta morezko kristalez dago estalita. Eraikinean, enpresa desberdinetako bulegoak aurkitzen dira baina gehienbat Mutua Madrileñarenak (kuartel batekin goiko solairuan).

## Kanpo estekak

* Datuak: Q7826967
* Multimedia: Torre Mahou / Q7826967
# Mahout

Mahout bat elefante bat gidatu eta ezagutzen duen pertsona da. Mahout hitza hindi hizkuntzatik dator, Mahavat hitzak "elefante gidari" esan nahi du.

## Prestakuntza

Normalean, mahout izango den norbait hasieran oso gaztetik hasten da, elefanteak kudeatzeko negozioarekin familiak duen hurbiltasunak ematen dioen eskarmentuari esker. Mahout gazteari elefante bat esleitu behar zaionean, animalia gazte bat aukeratzen da, horrela, bai pilotuak bai animaliak biek elkar ezagutzen dute txikitatik. Mahouta eta elefantearen artean konfiantzazko lotura estu eta berezi bat sortu behar da, eta beraz, mahout bera izaten da elefantea bere bizitza osoan eramango duena.

## Tresnak

Mahoutek gehien erabiltzen dituzten tresnak kateak izaten dira, baita ankusa izeneko metalezko lantza bat, anlius edo ankus gisa ere ezagutzen dena. Elefantea kontrolatzeko erabiltzen da lantza txiki hori buruko zenbait puntutan ukitzeko, adibidez, ahoan edo belarrien atzealdean, animaliaren gune sentikorrenak dira horiek.

## Kanpo estekak

* Datuak: Q589897
* Multimedia: Mahouts / Q589897
* ↑ Torture season begins for elephants